**मिति २०७५।१०।20 मा बसेको प्रदेश मन्त्रिपरिषदको बैठकको निर्णय**

१. मुख्यमन्त्री तथा मन्त्रीपरिषद्को कार्यालयको गण्डकी प्रदेशको नवलपरासी (वर्दघाट सुस्तापूर्व) जिल्लामा पर्ने त्रिवेणी नाकामा रहेका छोटी भन्सार कार्यालय, नेपाल प्रहरी र सशस्त्र प्रहरी कार्यालय समेतको स्त्तरोन्नति गरी पर्याप्त जनशक्ति सहित नियमित संचालन हुने व्यवस्था मिलाइदिन नेपाल सरकार मार्फत अर्थ मन्त्रालय र गृह मन्त्रालयमा अनुरोध गर्ने सम्बन्धी विषयको प्रस्तावः-"प्रस्तावमा लेखिए बमोजिम गर्ने।"

२. मुख्यमन्त्री तथा मन्त्रीपरिषद्को कार्यालयको मिति 2075।११।०३ गते प्रदेश सरकारको एक वर्ष पूरा हुने अवसरमा आयोजना गरिने संलग्न अनुसूची बमोजिमको प्रस्तावित कार्यक्रम स्वीकृत गर्ने तथा सो कार्यक्रमका लागि चाहिने खर्च व्यवस्थापन एवं कार्यक्रमको तर्जुमा तथा संचालनको जिम्मेवारी तोक्ने सम्बन्धी विषयको प्रस्तावः-"प्रस्तुत प्रस्तावमा देहाय बमोजिम गर्ने;

 निर्णय हुनुपर्ने व्यहोरा खण्डको खण्ड (ग) मा "माननीय आर्थिक मामिला तथा योजना मन्त्रीज्यूको संयोजकत्वमा माननीय भौतिक पूर्वाधार विकास मन्त्रीज्यू , प्रमुख सचिवज्यू र मुख्यमन्त्री तथा मन्त्रिपरिषद्को कार्यालयका दुवै

सचिवज्यूहरु सदस्य रहेको समिति गठन गरी कार्यक्रम तर्जुमा एवं संचालन गर्ने गरी जिम्मेवारी तोक्ने" भन्ने वाक्यांश राखी अन्य प्रस्तावमा लेखिए बमोजिम गर्ने।"

३. आर्थिक मामिला तथा योजना मन्त्रालयको बहुवर्षीय ठेक्का सम्बन्धी निर्देशिका, 2075 स्वीकृत गर्ने सम्बन्धी विषयको प्रस्तावः-" भौतिक पूर्वाधार विकास मन्त्रालयसँग समेत छलफल गरी पुनः पेश गर्ने।"

४. आर्थिक मामिला तथा योजना मन्त्रालयको खर्चको मापदण्ड,2075 स्वीकृत गर्ने सम्बन्धी विषयको प्रस्तावः-"प्रस्तावमा लेखिए बमोजिम गर्ने।"

५. सामाजिक विकास मन्त्रालयको प्रदेश विकास स्वयंसेवक परिचालन कार्यविधि, 2075 स्वीकृत गर्ने सम्बन्धी विषयको प्रस्तावः-"प्रस्तावमा लेखिए बमोजिम गर्ने।"